Այսուհանդերձ Փաշինյանի կառավարությունը նախորդից հստակ տարբերություններ ունի՝ 1֊ին մոնոպոլիաների և կոռուպցիայի դեմ պայքարով, ապա այդ տարբերությունը կարող է ավելի մեծանալ հարկային նոր օրենսդրությամբ, երբ փոքր ու միջին բիզնեսի համար ցածր, կամ իր խոսքով սիմվոլիկ հարկեր մտցնի։ Սրանով նա կմոտենա Ռոբերտ Քոչարյանի կառավարման տարիներին, Քոչարյանը նախագահ դառնալով մտցրեց ցածր տոկոսով պարզեցված, շրջանառության հարկը, որի շնորհիվ զարգացան փոքր և միջին բիզնեսը, տնտեսությունը ինչ որ չափով աճեց, արտագաղթը նվազեց, բայց աղքատացած զանգվածների կյանքում շատ բան չփոխվեց, եկամուտները անհավասար բևեռացված էին բաշխվում, փոքր թվով մարդիկ էին հարստանում, և ոչ մի զսպիչ մեխանիզմ չկար շահգործման դեմ։ Իսկ Սերժ Սարգսյանի առաջին քայլերից մեկը եղավ պարզեցված հարկը վերացնելը, առևտուրը սկսեց կենտրոնանալ մի քանիսի ձեռքը ու կրկին խորացավ ճգնաժամը։